open-index/open-wikipedia-markdown huggingface dataset:
চিত্রা এক্সপ্রেস

**চিত্রা এক্সপ্রেস** (ট্রেন নং ৭৬৩/৭৬৪) হলো ঢাকা - খুলনা পথে চলাচলকারী আন্তঃনগর ট্রেন। চিত্রা ট্রেনটি ব্রডগেজ বগিতে ঢাকা থেকে খুলনা পথে চলাচল করে। বর্তমানে চিত্রা একমাত্র খুলনা অঞ্চলের ট্রেন যেটি যমুনা সেতু পাড়ি দিয়ে ঢাকা অব্দি চলাচল করে।

## নামের উৎস
দর্শনার নিম্নস্থল থেকে উৎপন্ন হয়ে দক্ষিণ-পূর্ব দিকে প্রবাহিত চিত্রা নদীর নামানুসারে এর নামকরণ করা হয়।

## সময় সূচি
ঢাকা থেকে ছাড়ে সন্ধ্যা ৭.৩০ মিনিটে এবং খুলনায় পৌছে ভোর ৪.৪০ মিনিটে। ট্রেনটি খুলনা থেকে ছাড়ে সকাল ৯.০০ মিনিটে এবং ঢাকায় পৌছায় বিকাল ৬:০৫ মিনিটে। সাপ্তাহিক বন্ধের দিন রবিবার (Sunday)।

## যাত্রা বিরতির স্থান
* 
*
* 
*
*
* (শুধুমাত্র ৭৬৩)
*
*
* জংশন
*মিরপুর (শুধুমাত্র ৭৬৩)
*ভেড়ামারা
*ঈশ্বরদী জংশন
*চাটমোহর
*বড়ালব্রীজ
*উল্লাপাড়া
*শহীদ এম মনসুর আলী
*ইব্রাহিমাবাদ
*টাঙ্গাইল
*জয়দেবপুর জংশন
*ঢাকা বিমানবন্দর
*ঢাকা

## আরও দেখুন
* সুন্দরবন এক্সপ্রেস
* পদ্মা এক্সপ্রেস
* সিল্কসিটি এক্সপ্রেস
* বনলতা এক্সপ্রেস

## তথ্যসূত্র

## বহিঃসংযোগ

বিষয়শ্রেণী:বাংলাদেশের আন্তঃনগর ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
খালেদা আক্তার কল্পনা

**খালেদা আক্তার কল্পনা** (জন্ম: ৩ সেপ্টেম্বর ১৯৫৩) হলেন একজন বাংলাদেশী অভিনেত্রী। ১৯৮৯ সালে *জিনের বাদশা* চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন।

## চলচ্চিত্র তালিকা

## পুরস্কার
;জাতীয় চলচ্চিত্র পুরস্কার
* **বিজয়ী** শ্রেষ্ঠ পার্শ্বচরিত্রে অভিনেত্রী - *জিনের বাদশা* (১৯৮৯)

## তথ্যসূত্র

## বহিঃসংযোগ
* 
* 

বিষয়শ্রেণী:১৯৫৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:নরসিংদী জেলার ব্যক্তি
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী নারী মডেল
বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
সৈয়দ মোহাম্মদ হোসেন

**বিচারপতি সৈয়দ মোহাম্মদ হোসেন** (১৯২৮ - ২ এপ্রিল ১৯৮৬) হলেন বাংলাদেশের একজন প্রখ্যাত আইনজীবী। পেশাগত জীবনে অনন্য সাধারণ অবদানের জন্য ১৯৯৭ সালে তাকে “সমাজসেবায় স্বাধীনতা পুরস্কার” প্রদান করা হয়।

## জন্ম ও পারিবারিক পরিচিতি

## শিক্ষাজীবন

## কর্মজীবন
তিনি বাংলাদেশ সুপ্রিম কোর্টের "বিচারপতি" হিসাবে কর্মরত ছিলেন।

## মৃত্যু

## রচনাবলী
"বাংলার কথা" শিরোনামে তার একটি গ্রন্থ রয়েছে।

## পুরস্কার ও সম্মাননা

## পুরস্কার ও সম্মাননা
আইনের শাসন প্রতিষ্ঠায় অসাধারণ অবদানের জন্য ১৯৯৭ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

## আরও দেখুন
* সমাজসেবায় স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:সমাজসেবায় স্বাধীনতা পুরস্কার বিজয়ী
উৎপাদনশীল ব্যাকরণ

থাম্ব|পার্সে গাছ
**উৎপাদনশীল ব্যাকরণ** () একটি ভাষাবৈজ্ঞানিক তত্ত্ব যেটি অনুসারে ব্যাকরণ হল কতগুলি সূত্র বা নিয়ম সংবলিত একটি ব্যবস্থা যে সূত্রগুলি কোনও নির্দিষ্ট ভাষার সমস্ত এবং কেবলমাত্র ব্যাকরণসম্মত বাক্য বা পদসমষ্টি উৎপাদন করে। মার্কিন ভাষাবিজ্ঞানী নোম চমস্কি ১৯৫০-এর দশকের শেষের দিকে তার নিজের উদ্ভাবিত ভাষাবৈজ্ঞানিক তত্ত্বের বর্ণনা দিতে গিয়ে এই পরিভাষাটি ব্যবহার করেন। যেসব ভাষাবিজ্ঞানী উৎপাদনশীল পথে গবেষণা করেন, তাদেরকে "উৎপাদনশীলবাদী" নামে ডাকা হয়। উৎপাদনশীলবাদী ঘরানার ভাষাবিজ্ঞানীরা মূলত বাক্যতত্ত্বের উপর জোর দিলেও ভাষার কাঠামোর অন্যান্য দিক নিয়েও তারা গবেষণা করেছেন (যেমন শব্দরূপমূল তত্ত্ব এবং ধ্বনিতত্ত্ব)

চমস্কির তত্ত্বের প্রাথমিক সংস্করণগুলিকে রূপান্তরমূলক ব্যাকরণ নামে ডাকা হত। তবে চমস্কির সর্বশেষ তত্ত্বটির নাম হল ন্যূনতমবাদী প্রকল্প, যেখানে প্রস্তাব করা হয়েছে যে কোনও উৎপাদনশীল ব্যাকরণ একটি বিশ্বজনীন ব্যাকরণ থেকে উদ্ভূত হয়, যে বিশ্বজনীন ব্যাকরণটি মানুষের মস্তিষ্কে জন্ম থেকেই উপস্থিত থাকে।

বর্তমানে উৎপাদনশীল ব্যাকরণের বেশ কিছু সংস্করণ বা ধারা ভাষাবৈজ্ঞানিক গবেষণাক্ষেত্রে প্রচলিত। এদের মধ্যে সীমাবদ্ধতা-ভিত্তিক ব্যাকরণের বিভিন্ন রূপ, যেমন নির্ভরশীলতা ব্যাকরণ, মস্তক-চালিত পদকাঠামো ব্যাকরণ, আভিধানিক ভূমিকামূলক ব্যাকরণ, শ্রেণীভিত্তিক ব্যাকরণ, সম্বন্ধবাচক ব্যাকরণ, সংযোগ ব্যাকরণ এবং বৃক্ষযোজী ব্যাকরণ উল্লেখযোগ্য। সম্ভাব্যতামূলক ব্যাকরণে ব্যাকরণিক শুদ্ধতাকে একটি সম্ভাবনাভিত্তিক চলরাশি হিসেবে গণ্য করা হয়, হ্যাঁ-না জাতীয় বিযুক্ত ধর্ম হিসেবে নয়।

## তথ্যসূত্র

বিষয়শ্রেণী:ভাষাবিজ্ঞানের ঘরানা
বিষয়শ্রেণী:নোম চম্‌স্কি
বিষয়শ্রেণী:ব্যাকরণ
বিষয়শ্রেণী:সংজ্ঞানাত্মক সঙ্গীতবিদ্যা
রানি পদ্মিনী

রানি পদ্মিনী চিতোরের রাজা রাওয়াল রতন সিংহের রানি হিসেবে পরিচিত একটি বিতর্কিত ঐতিহাসিক চরিত্র। তাঁর নাম মূলত পাওয়া যায় সুফি কবি মালিক মুহাম্মদ জায়সীর রচিত কাব্যগ্রন্থ *পদ্মাবত* (১৫৪০ খ্রি.)-এ। এই গ্রন্থটি রচিত হয় আলাউদ্দিন খিলজির চিতোর অভিযান (১৩০৩ খ্রি.)-এর প্রায় আড়াইশ বছর পরে।

সমসাময়িক ইতিহাসবিদ আমির খুসরু, জিয়াউদ্দিন বারানী বা অন্যান্য ফার্সি ইতিহাসগ্রন্থে রানি পদ্মিনীর কোনো স্পষ্ট উল্লেখ নেই। এজন্য আধুনিক ইতিহাসবিদদের একটি বড় অংশ মনে করেন, রানি পদ্মিনী ঐতিহাসিক ব্যক্তিত্বের চেয়ে সাহিত্যিক ও লোককথাভিত্তিক চরিত্র হওয়ার সম্ভাবনাই বেশি।

তবে এটুকু ঐতিহাসিকভাবে নিশ্চিত যে, ১৩০৩ খ্রিস্টাব্দে দিল্লির সুলতান আলাউদ্দিন খিলজি চিতোর দুর্গ আক্রমণ ও দখল করেন। রাজপুত সমাজে সেই সময়ে পরাজয়ের মুখে নারীদের সম্মান রক্ষার্থে **জওহর** প্রথা প্রচলিত ছিল, এবং চিতোরে জওহরের ঘটনা ঘটেছিল—এটি বিভিন্ন ঐতিহাসিক সূত্রে সমর্থিত।

পরবর্তীকালে রানি পদ্মিনীর চরিত্র রাজপুত বীরত্ব, আত্মত্যাগ ও নারীর সম্মানের প্রতীক হিসেবে গড়ে ওঠে এবং ভারতীয় উপমহাদেশের সাংস্কৃতিক ইতিহাসে একটি শক্তিশালী প্রতীকে পরিণত হয়।

বেশ কিছু কিংবদন্তি তাকে বর্ণনা করে এমন একজন হিন্দু রাজপুত রানী হিসেবে যে মুসলিম আগ্রাসনের হাত থেকে নিজের সম্মান রক্ষা করতে পেরেছিল। পরবর্তীতে সে একজন ঐতিহাসিক চরিত্র হিসেবে বিভিন্ন উপন্যাস, নাটক এবং টিভি সিরিয়ালে চিত্রিত হয়। কিন্তু ১৩০৩ সালে আলাউদ্দিন খিলজির চিত্তৌর আক্রমণ ঐতিহাসিক ঘটনা হলেও পদ্মিনী চরিত্রের কোনো ঐতিহাসিক প্রমাণ খুঁজে পাওয়া যায় না। বর্তমানের অধিকাংশ ইতিহাসবিদ তার বাস্তব অস্তিত্বের সম্ভাবনা নাকচ করে দেন।

## জনপ্রিয় সংস্কৃতিতে
* *[[পদ্মাবত]]* (২০১৮)

## তথ্যসূত্র
### পাদটীকা

### সূত্রনির্দেশ

### গ্রন্থসূত্র

* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ

বিষয়শ্রেণী:মেবাড়ের রাজশাসক
বিষয়শ্রেণী:ভারতীয় কিংবদন্তি ব্যক্তি
বিষয়শ্রেণী:ভারতীয় রাণী সঙ্গী
বিষয়শ্রেণী:ভারতীয় নারী রাজপদ
বিষয়শ্রেণী:রাজস্থানের ইতিহাস
বিষয়শ্রেণী:রাজপুত শাসক
বিষয়শ্রেণী:ভারতীয় রানী সহধর্মিণী
বিষয়শ্রেণী:রাজপুত
বিষয়শ্রেণী:১৪শ শতাব্দীর ভারতীয় নারী
আইজিবিপি, বাংলাদেশ

**আইজিবিপি, বাংলাদেশ** (ইন্টারন্যাশনাল জিয়োস্ফিয়ার-বায়োস্ফিয়ার প্রোগ্রাম, বাংলাদেশ) হচ্ছে বাংলাদেশে অবস্থিত বহুবিষয়ক গবেষণা সংস্থা যা আন্তর্জাতিক বিজ্ঞান কাউন্সিল, ইউরোপিয়ান কমিশন এবং নেদারল্যান্ডের বৈজ্ঞানিক গবেষণা প্রতিষ্ঠানের সমর্থনে প্রতিষ্ঠিত। ১৯৮৬ সালে আন্তর্জাতিক বিজ্ঞান কাউন্সিল আইজিবিপি প্রতিষ্ঠা করে। স্টকহোমের ১৯৮৭ সালে কার্যক্রম পরিচালনার জন্য স্টকহোমের রয়্যাল সুইডিশ অ্যাকাডেমি অব সাইন্সের কার্যালয়ে এর সচিবালয় স্থাপন করা হয়। ১৯৮৯ সালের জানুয়ারি মাসে বাংলাদেশে বাংলাদেশ বিজ্ঞান একাডেমীর আওতায় আইজিবিপি'র শাখা অফিস প্রতিষ্ঠা করা হয়। আইজিবিপি বাংলাদেশের প্রথম চেয়ারম্যান হিসেবে সাইফউদ-দীন চৌধুরী দায়িত্ব পালন করেন । ১৬ সদস্যের জাতীয় কমিটি বাংলাদেশ শাখার কার্যক্রম পরিচালনা করে। বাংলাদেশ বিজ্ঞান একাডেমী সভাপতি আইজিবিপি বাংলাদেশের চেয়ারম্যান হিসেবে দ্বায়িত্বপালন করেন।

## লক্ষ্য ও উদ্দেশ্য
পরিবেশের ভৌত, রাসায়নিক এবং জীবজ প্রক্রিয়াসমূহের মধ্যকার পারস্পরিক সম্পর্ক নির্ণয় ও ব্যাখ্যা করা আইজিপির মূল উদ্দেশ্য। সমগ্র বিশ্বের পরিবেশের উপর মানুষের কর্মকাণ্ড কীভাবে এবং কি হারে বিরূপ প্রতিক্রিয়া সৃষ্টি করছে তা নির্ণয় করা এবং এসব সমস্যা সমাধানে দরকারী পদক্ষেপ গ্রহণের পরামর্শ দেওয়া আইজিবিপির অন্যতম উদ্দেশ্য।

## কর্মকাণ্ড
বিশ্বের ৭২টি দেশে আইজিবিপি'র আঞ্চলিক শাখা আছে। প্রতিটি শাখার জন্যে একটি করে জাতীয় কমিটি আছে। এসব কমিটির পরামর্শে আইজিবিপি প্রাসঙ্গিক গবেষণা কর্ম পরিচালনা করে। এই দেশভিত্তিক আঞ্চলিক কমিটিগুলো আন্তর্জাতিক গবেষণা প্রচেষ্টার সঙ্গে যুক্ত থাকার পাশাপাশি কেন্দ্রীয় প্রতিষ্ঠানের কার্যক্রম পরিচালনার জন্য অর্থ অনুদান প্রদান করে।

১৯৯০ সালে বাংলাদেশের জাতীয় কমিটির সদস্য সংখ্যা বৃদ্ধি করা হয়। জাতীয় কমিটিটি গবেষণার সুবিধার্থে কয়েকটি বিশেষজ্ঞ দল গঠন করে। সামুদ্রিক বাস্ত্তসংস্থান এবং বায়ুমন্ডলের পারস্পরিক সম্পর্ক, উদ্ভিজ্জ এবং জলবায়ুর পরিবর্তনশীলতা, জৈবভূওরাসায়নিক (বায়োজিওকেমিক্যাল) প্রক্রিয়ার গতিশীলতা বাস্ত্তসংস্থানিক তন্ত্রসমূহের সক্রিয়তা, এবং বাস্ত্ততন্ত্রের উপর মানুষের প্রভাব ইত্যাদি বিষয় নিয়ে এই দল গুলো কাজ করে। বিভিন্ন দেশে গবেষণা কাজ চালানোর জন্যে আইজিবিপি কর্তৃক নির্ধারিত পদ্ধতি ও কাঠামো রয়েছে। বিশ্ব রাজনীতির কোনোপ্রকার প্রভাব আইজিবিপি'র কর্ম ও গবেষণা পরিচালনায় নাই, তবে এই সংস্থা দেশের নীতি নির্ধারণে নির্ভরযোগ্য বৈজ্ঞানিক তথ্য যুগিয়ে সহায়তা প্রদান করে থাকে।

বাংলাদেশ অধিকাংশ সময়ে ভৌগোলিক অবস্থান, ভূপ্রকৃতি এবং অন্যান্য প্রাকৃতিক পরিবেশগত কারণে বিভিন্ন ধরনের দুর্যোগের মুখোমুখি হয়। ফলে সংস্থাটি জটিল বায়ুমন্ডল, ভূ-তাত্ত্বিক গঠনপ্রকৃতি, ভূপ্রাকৃতিক ভূগোল এবং উদ্ভিদ ও প্রাণীর জীবনাচার সংক্রান্ত বিষয়ের উপর গবেষণা পরিচালনায গুরুত্ব দেয় যাতে সংগৃহীত বৈজ্ঞানিক তথ্য খরা, বন্যা,ঘূর্ণিঝড়,জলোচ্ছ্বাস ইত্যাদি প্রতিরোধ ও প্রতিকারে সহায়ক হয়।

## তথ্যসূত্র

বিষয়শ্রেণী:১৯৮৯-এ বাংলাদেশে প্রতিষ্ঠিত
বিজয় মাণিক্য

**বিজয় মাণিক্য** প্রাচীন লাউড় রাজ্যের শাসক জগন্নাথপুর রাজ্যের স্থপতি। যিনি খ্রিস্টীয় একাদশ শতাব্দির একজন শক্তিশালী নৃপতি হিসেবে আবির্ভুত হয়ে ছিলেন। বিজয় মাণিক্য নিজে ব্রাহ্মণ হয়েও বৌদ্ধ ধর্মকে ভালোবাসতন। 

## রাজ্য বিবরণ

বিজয় মাণিক্য খ্রিস্টীয় একাদশ শতাব্দিতে সিলেটের সর্বপ্রাচীন লাউড় রাজ্যের শাসক ছিলেন। সে সময় সিলেটের সুনামগঞ্জ জেলার সমস্ত ভাটি অঞ্চল এবং হবিগঞ্জ জেলার বানিচং অঞ্চল তার রাজ্য সিমার অর্ন্তরভূক্ত ছিল। রাজ্যকিয় শাসন ব্যবস্থা সহজ করার উদ্দেশ্যে জগন্নাথপুর রাজ্য প্রতিষ্ঠা করেন। জগন্নাথপুর এককালে বর্তমান ভৌগোলিক সীমানার চেয়ে আরো বড় ছিল। দ্বাদশ শতাব্দি থেকে অষ্টাদশ শতাব্দি পর্যন্ত জগন্নাথপুর রাজ্য লাউড়ের শাখা-রাজ্য ছিল, এবং বংশানুক্রমে লাউড়ের নৃপতিগণ কর্তৃক শাসিত। দিল্লী সম্রাটদের রেকর্ডে জগন্নাথপুর রাজ্য লাউড়ের এজমালি সম্পদ হিসেবে বিবেচিত এবং শ্রীহট্রের ইতিহাসে বর্ণিত যে, উক্ত লাউড় রাজ্য সর্ব সময় মোগল সম্রাটদের কাছে স্বাধীন রাজ্য হিসেবে গণ্য ছিল।  জগন্নাথপুরের পান্ডুয়া থেকে রাজা বিজয় মাণিক্য সেই সময় নিজ নামের সাথে দুই স্ত্রীর নাম সংযুক্ত করে ১১৯১ খ্রিষ্টাব্দে সিক্কা মুদ্রা প্রকাশ করেছিলেন। এই সিক্কা মুদ্রাই রাজা বিজয় মাণিক্যের রাজ্যের প্রমাণ, যা কুবাজপুর গ্রামের মদনমোহন চৌধুরীর পরিবারদের মাধ্যমে ঢাকায় মিউজিয়ামে সংরক্ষিত হচ্ছে।

## বিজয় মাণিক্যের পরিচিতি

কুরুক্ষেত্রের সমরে মহাবীর অর্জুন কর্তৃক নিহত ভগদত্ত রাজার পরে তার পুত্রগণের মধ্যে ১৯ জন নৃপতি পর্যায়ক্রমে কামরূপ তথা লাউড়ে রাজত্ব করেন। ভাটেরায় প্রাপ্ত তাম্রফলকে বর্মান, ইশানদেব তাদেরই বংশধর বলে ইতিহাস রয়েছে। এই রাজাগণ চন্দ্রবংশীয় বলে খ্যাত। উক্ত ১৯ জন নৃপতির অনেকদিন পরে প্রাচীন লাউড় রাজ্যে নৃপতি বিজয়মাণিক্য আবির্ভুত হন। ১১৯১ খ্রিষ্টাব্দ সময়কালে বিজয় মাণিক্য জগন্নাথপুর রাজ্য প্রতিষ্ঠা করেন এবং ছিক্কা মুদ্রার প্রচার করেন।

## তথ্যসূত্র

বিষয়শ্রেণী:সিলেটের ব্যক্তি
বিষয়শ্রেণী:সিলেট বিভাগ
বিষয়শ্রেণী:সিলেটের ইতিহাস
বিষয়শ্রেণী:বঙ্গের প্রাচীন রাজ্য
বিষয়শ্রেণী:জগন্নাথপুর রাজ্য
বিষয়শ্রেণী:শাসক
কেনেডি ক্লেমেন্টস

**কেনেডি ক্লেমেন্টস**  (জন্ম জানুয়ারী ২১, ২০০৭) একজন কানাডিয়ান শিশু অভিনয় শিল্পী। তিনি ১৯৮২ সালে মুক্তিপ্রাপ্ত অভিপ্রায় এবং রোমাঞ্চকর কাহিনী সমৃদ্ধ মার্কিন চলচ্চিত্র "পল্টেরজিস্ট" এর ২০১৫ সালের পুননির্মিত সংস্করণ *[[:en:Poltergeist (2015 film)|পল্টেরজিস্ট]]* এ "মেডিসন বোয়েন" এবং মার্কিন পারিবারিক হাস্যরস চলচ্চিত্র *[[জিঙ্গেল অল দ্য ওয়ে ২]]* "নোয়েল" চরিত্রে অভিনয় করার জন্য সবার নিকট পরিচিত।

## প্রাথমিক জীবন
কেনেডি তার পরিবারের জ্যেষ্ঠ সন্তান। তার দুজন কনিষ্ঠ সহোদর রয়েছে, তারা হলেন: টেটাম (জন্ম ২০০৯) এবং লকল্যাণ (জন্ম ২০১১)। তিনি বর্তমানে কানাডার ব্রিটিশ কলাম্বিয়া প্রদেশের ভ্যানকুভার শহরে বসবাস করছেন, এবং একই প্রদেশের সুররে শহরে অবস্থিত "স্ট্রিট নাইটস একাডেমি অব ড্যান্স" (এসকে) এবং "প্রজেক্ট  ড্যান্স  চিলি ওয়াক" (পিডিসি) নামক নাচের স্কুলে নৃত্য শিল্পী হিসেবে নাচ করছেন। তার "ক্রমি" নামে একটি হিপহপ নাচের দল রয়েছে, যেটি তার বন্ধু রমি সানচেজ কে সাথে নিয়ে গঠিত।  তার প্রিয় রং নীল, তিনি এমটি তার "মিউজিকাল এল ওয়াই" নামক সামাজিক যোগাযোগ মাধ্যম অ্যাপে তার নিজেস্ব একাউন্টে ব্যক্ত করেছেন।

## চলচ্চিত্র সমূহ
### চলচ্চিত্র

### ছোট পর্দায়

## তথ্যসূত্র

## বহিঃসংযোগ
*

বিষয়শ্রেণী:২০০৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় চলচ্চিত্র অভিনেত্রী
বিষয়শ্রেণী:২১শ শতাব্দীর কানাডীয় অভিনেত্রী
বিষয়শ্রেণী:কানাডীয় টেলিভিশন অভিনেত্রী
বিষয়শ্রেণী:কানাডীয় শিশু অভিনেত্রী
ধোয়ী

**কবিন্দ ধোয়ী** (আনু ১১১৯-আনু ১২০৫) দ্বাদশ শতকের সংস্কৃত ভাষার বাঙালি কবিদের মধ্যে অন্যতম। তিনি লক্ষ্মণ সেনের রাজসভায় পঞ্চরত্নের একজন গুরুত্বপূর্ণ সদস্য। তিনি মুলত সংস্কৃত ভাষায় কাব্য রচনা করতেন। লক্ষ্মণ সেনের পঞ্চরত্নের মধ্যে বাকি চারজন হলেন জয়দেব, শরণ, উমাপতিধর ও গোবর্ধন আচার্য। এছাড়াও লক্ষ্মণ সেনের রাজ সভায় শূলপাণি, হুলায়ুদ, পশুপতি এবং লক্ষ্মণ সেনের সেনাপতি পুত্র শ্রীধর রাজসভায় সমাদৃত ছিলেন। পশ্চিমবঙ্গের নদিয়া জেলার নবদ্বীপ শহরে তিনি জন্মগ্রহণ করেন। বিভিন্ন রচনায় বিভিন্ন ব্যক্তি তাকে বিভিন্ন জন ব্রাহ্মণ, বৈদ্য এবং তন্তুবায় সম্প্রদায়ভুক্ত বলে উল্লেখ করেছেন। তিনি কাশ্যপ গোত্রের পালাধী গ্রামীণ ছিলেন।

## কাব্যকীর্তি
#### পবনদূত
তার একটিমাত্র কাব্যগ্রন্থ **পবনদূত** আবিষ্কৃত হয়েছে।  লক্ষ্মণসেন দিগ্বিজয় উপলক্ষে দক্ষিণদেশে মালয় পর্বতের কাছে  গেলে কুবলয়বতী নামে এক গন্ধর্বকন্যা তার প্রেমে আসক্ত হয় এবং সে পবন অর্থাৎ বায়ুকে দূত করে তার কাছে প্রেরণ করে। তাই এই কাব্য়গ্রন্থের নাম পবনদূত। এটাই পবনদূত কাব্যের মূল বিষয়বস্ত্ত। কাব্যটি বাঙালি কবিদের রচিত সংস্কৃত দূতকাব্যসমূহের মধ্যে প্রাচীনতম। এই কাব্যটি **মন্দাক্রান্তা ছন্দে** ১০৪টি শ্লোকে রচিত। এই কাব্যের শেষভাগের একটি শ্লোকে (১০১) গৌড়েন্দ্র লক্ষ্মণসেনকে কবি তার পৃষ্ঠপোষক হিসেবে উল্লেখ করেছেন। কাব্যটিতে কুবলয়বতী ও লক্ষ্মনসেনের প্রেমলীলা ছাড়াও  গৌড়সহ ভারতের অন্যান্য কিছু স্থান ও নদনদীর বর্ণনা আছে।

কাব্যটি থেকে তৎকালীন বাংলা অর্থাৎ গৌড়দেশের রাজধানী **বিজয়পুরের** চমৎকার বর্ণনা আছে। আরও জানা যায় যে, দিগ্বিজয়কালে লক্ষ্মণসেন দক্ষিণদেশীয় রাজাদের পরাজিত করেন এবং তার সময়ে বিজয়পুর যে গৌড়ের রাজধানী ছিল সেই কথাও জানা যায় এই কাব্য়গ্রন্থ থেকে।  পবনদূতের ৩৮ তম শ্লোক থেকে জানা যায় তৎকালীন সময়ে বাংলায় সুপারি গাছের প্রাচুর্য ছিল। এছাড়া তৎকালীন সময়ের দক্ষিণভারত ও উত্তর ভারতের কিছু ভৌগোলিক তথ্যও এ  কাব্য থেকে পাওয়া যায়। পবনের গতিপথের বর্ণনা প্রসঙ্গে কবি পান্ড্যদেশ, উরগপুর, সেতুবন্ধ, কাঞ্চীপুর, চোল, কেরল, অন্ধ্র, কলিঙ্গ, সুহ্ম প্রভৃতি স্থান; তাম্রপর্ণী, সুবলা, কাবেরী, গোদাবরী, রেবা, নর্মদা, গঙ্গা, যমুনা প্রভৃতি নদী এবং ভিল ও শবরজাতির নাম উল্লেখ করেছেন।

#### সমালোচনা
কাব্য় সমালোচকরা কাব্য রচনায় কালিদাসের **মেঘদূত** কাব্যের প্রভাব আছে বলে মনে করেন। তবে মেঘদূতের  মতো এতে পর্ববিভাগ নেই। কালিদাসের মেঘদূতে যেমন যক্ষ মেঘকে দূত করেছিলেন তেমন এখানে পবনকে দূত করা হয়েছে। মেঘদূতের বর্ণনা পড়লে বোঝা যায় কালিদাস রাম গিরি থেকে কৈলাস পর্যন্ত নিজে চোখে দেখে বর্ণনা দিয়েছেন কিন্তু সেই বর্ণনা পবনদূতে নেই।   পবনদূতের ভাষা প্রাঞ্জল ও সরস। ধোয়ীর কবিপ্রতিভার স্বীকৃতিস্বরূপ জয়দেব তাকে **কবিক্ষ্মাপতি** (কবিদের রাজা) এবং **'শ্রুতিধর** উপাধিতে ভূষিত করেন। ঐতিহাসিক বিষয় নিয়ে দূতকাব্য রচনায় এই কাব্যের দৃষ্টান্ত বিরল। সেই হিসেবে সংস্কৃত দূতকাব্যের ইতিহাসে পবনদূত এক বিশেষ স্থানের অধিকারী।

#### অন্যান্য কাব্যকীর্তি
তবে **পবনদূত** ছাড়াও  **সদুক্তিকর্ণামৃত**, **সুভাষিতমুক্তাবলী**, **শার্ঙ্গধরপদ্ধতি** প্রভৃতি কোষকাব্যে তার প্রকীর্ণ কবিতা পাওয়া যায়।
## আরও দেখুন
* উমাপতিধর
* কালিদাস
* জয়দেব
* লক্ষ্মণসেন
* গোবর্ধন আচার্য
* শরণ

## তথ্যসূত্র

বিষয়শ্রেণী:বাঙালি কবি
বিষয়শ্রেণী:নবদ্বীপ
বিষয়শ্রেণী:বাঙালি লেখক
বিষয়শ্রেণী:১২শ শতাব্দীর ভারতীয় কবি
বিষয়শ্রেণী:ভারতীয় পুরুষ কবি
বিষয়শ্রেণী:পশ্চিমবঙ্গের কবি
বিষয়শ্রেণী:সংস্কৃত কবি
কাম্যতমতা তত্ত্ব

**কাম্যতমতা তত্ত্ব** ( *অপ্‌টিম্যালিটি থিওরি*, সংক্ষেপে OT *ওটি*) ভাষার একটি প্রতিমান ( মডেল)। অ্যালান প্রিন্স এবং পল স্মোলেন্‌স্কি ১৯৯১ সালে একটি বক্তৃতাতে এই প্রতিমানটি প্রস্তাব করেন এবং ১৯৯৩ সালে এর উপর একটি গবেষণাপত্র প্রকাশ করেন। এই তত্ত্বে তাঁরা প্রস্তাব করেন যে ভাষার উপরিস্থিত বা বাহ্যিক যে রূপটি আমরা শুনি, সেটি আসলে মনের ভেতরে ভাষার অধঃস্থ বা অভ্যন্তরীণ রূপের উপর অনেকগুলি পরস্পর-প্রতিদ্বন্দ্বী বাধার সর্বোচ্চ সন্তুষ্টিবিধানের বা কাম্যতমকরণের ফলাফল।

এই তত্ত্বের তিনটি প্রধান অংশ আছে: GEN (উৎপাদন), CON (বাধা), এবং EVAL (মূল্যায়ন)।

১) GEN: এই অংশটি প্রবিষ্ট ভাষিক উপাত্ত থেকে সমস্ত সম্ভাব্য ফলাফলের (বা প্রার্থীর) একটি তালিকা উৎপাদন (Generate) করে।

২) CON: এই অংশটি প্রয়োজনীয় মানদণ্ড, মাপকাঠি বা বাধাগুলি (Constraints) প্রদান করে, যেগুলি ব্যবহার করে সম্ভাব্য ফলাফলের তালিকা থেকে বিজয়ী প্রার্থীটিকে নির্বাচন করা হবে।

৩) EVAL: এই অংশটি বাধাগুলি মূল্যায়ন (Evaluation) করে সর্বোচ্চ সন্তোষজনক তথা কাম্যতম প্রার্থীটিকে নির্বাচন করে।

কাম্যতমতা তত্ত্বটি ধরে নেয় যে এই বাধাগুলি বিশ্বজনীন অর্থাৎ সমস্ত মানব ভাষার জন্যই প্রযোজ্য। কিন্তু এই বিশ্বজনীন বাধার সংগ্রহ (সেট) বা দলটিতে বাধাগুলির ক্রমিক অবস্থান একেক ভাষাতে একেক রকম। কোনো নির্দিষ্ট ভাষাতে বাধাগুলির যে অদ্বিতীয় বা অনন্য ক্রম, সেটিই ঐ ভাষাটির নিজস্ব ব্যাকরণ।

কাম্যতমতা তত্ত্বটি মূলত উৎপাদনশীল ধ্বনিতত্ত্বে প্রয়োগ করা হয়েছে। তবে বাক্যতত্ত্ব এবং শব্দার্থতত্ত্বেও এর প্রয়োগ দেখা যায়।

অন্যান্য উৎপাদনশীল ব্যাকরণ তত্ত্বের মত কাম্যতমতা তত্ত্বটিও বিশ্বজনীন নীতিসমূহ, ভাষিক শ্রেণীকরণবিদ্যা এবং ভাষা অর্জনের মত ব্যাপারগুলির উপর জোর দিয়েছে।

## তথ্যসূত্র

বিষয়শ্রেণী:ভাষাবিজ্ঞান
বিষয়শ্রেণী:ধ্বনিতত্ত্ব
আব বাজান

**আব বাজান** আফগানিস্তানের কোকচা নদীর ডান দিকে অবস্থিত একটি গ্রাম। এটা কালাফঘান থেকে ১৫ মাইল উত্তর এবং কিশিম থেকে প্রায় ২০ মাইল উত্তর পশ্চিমে অবস্থান করছে।

## আরো দেখুন
* বাদাখশন প্রদেশ

## তথ্যসূত্র

বিষয়শ্রেণী:বাদাখশন প্রদেশের জনবহুল এলাকা
সয়াই মানসিং স্টেডিয়াম

**সয়াই মানসিং স্টেডিয়াম** () ভারতের অন্যতম প্রধান আন্তর্জাতিকমানের স্টেডিয়াম। এ স্টেডিয়ামটি জয়পুর শহরে অবস্থিত। রঞ্জি ট্রফি ও অন্যান্য সীমিত ওভারের খেলাগুলোয় রাজস্থান ক্রিকেট দল এ মাঠে অংশ নিয়ে থাকে। এছাড়াও, রাজস্থান রয়্যালস দল আইপিএলের খেলাগুলোয় তাদের মাঠ হিসেবে ব্যবহার করে।

## ১৯৮৭ পাকিস্তানের ভারত সফর - তৃতীয় টেস্ট
সফরের তৃতীয় টেস্ট টি এখানে আয়োজিত হয়। এটি এখানে এখনো অব্দি আয়োজিত একমাত্র টেস্ট ম্যাচ। কপিল দেব এর নেতৃত্বে মোহাম্মদ আজহারউদ্দিন ও রবি শাস্ত্রী শতরান করেন , জবাবে ইমরান খান এর নেতৃত্বে পাকিস্তানের রমিজ রাজা এখানে শতরান করেন।  ম্যাচটি ড্র হয়।

পাকিস্তানের প্রেসিডেন্ট জেনারেল মুহাম্মদ জিয়া-উল-হক তার "শান্তির জন্য ক্রিকেট" উদ্যোগের অংশ হিসেবে দ্বিতীয় দিনের খেলা দেখতে সীমান্ত পেরিয়ে এসেছিলেন।

## একদিবসীয়
### [[১৯৮৭ ক্রিকেট বিশ্বকাপ]]
১৯৮৭ সালে বিশ্বকাপের ভেন্যু হিসেবে ব্যবহৃত হয়। ইংল্যান্ড বনাম ওয়েস্ট ইন্ডিজ গ্রুপ বি পর্বের ম্যাচটি আয়োজন করে।

### [[১৯৯৬ ক্রিকেট বিশ্বকাপ]]
১৯৯৬ সালে বিশ্বকাপের ভেন্যু হিসেবে ব্যবহৃত হয়। অস্ট্রেলিয়া বনাম ওয়েস্ট ইন্ডিজ গ্রুপ এ পর্বের ম্যাচটি আয়োজন করে।

### [[২০০৬ আইসিসি চ্যাম্পিয়ন্স ট্রফি]]
২০০৬ সালে টুর্নামেন্টের ভেন্যু হিসেবে ব্যবহৃত হয়। একটি সেমি-ফাইনাল ম্যাচ, ভারত-এর একটি ম্যাচ সহ মূল পর্বের ৩টি ম্যাচ ও বাছাই পর্বের ২টি বাংলাদেশ ম্যাচ আয়োজন করে।

### ২০১০ সালে ভারতে নিউজিল্যান্ড ক্রিকেট দল - দ্বিতীয় একদিবসীয়
গম্ভীরের অনবদ্য ব্যাটিংয়ে ভারত ম্যাচটি জেতে। এস. শ্রীশান্ত ম্যাচে ৪টি উইকেট নেন। এটি ছিল তার উইকেট পাওয়া শেষ একদিবসীয় ম্যাচ , সামগ্রিকভাবে তৃতীয় শেষ একদিবসীয় ম্যাচ।

### [[২০১৩-১৪ অস্ট্রেলিয়া ক্রিকেট দলের ভারত সফর]] - দ্বিতীয় একদিবসীয়
এখানে সর্বশেষ আয়োজিত একদিবসীয় ম্যাচ। বিরাট কোহলির সেঞ্চুরি **ওডিআইতে ভারতীয় ক্রিকেটারের দ্রুততম সেঞ্চুরি** হিসেবে অভিহিত হয় ৫২ বলে ১০০। ওয়ানডে ক্রিকেটের ইতিহাসে এটি **চতুর্থ সর্বোচ্চ রান তাড়া** করে ম্যাচ জেতা (৩৬০)।

## টি২০

### ২০১২ আইপিএল
লিগ পর্যায়ের ম্যাচে দিল্লি দলের তৎকালীন অধিনায়ক বীরেন্দ্র সেহবাগ মাত্র ২০ বলে অর্ধশত রান করেন যা এইমাঠের দ্রুততম।

অপর এক ম্যাচে ব্যাঙ্গালোরের এবি ডি ভিলিয়ার্স মাত্র ২১ বলে অর্ধশত রান করেন।

দুটি ম্যাচে স্থানীয় খেলোয়াড় পঙ্কজ সিং কে বাটসমেনরা মোট ১১ টি ৪-৬ হাঁকান।

### [[২০১৯ ইন্ডিয়ান প্রিমিয়ার লিগ]]
লিগ পর্যায়ের ম্যাচে স্বাগতিক রাজস্থান দলের অজিঙ্কা রাহানে দিল্লি দলের বিরুদ্ধে মাত্র ৫৮ বলে শতরান করেন যা এইমাঠের দ্রুততম।

## তথ্যসূত্র

## বহিঃসংযোগ
*Cricinfo

বিষয়শ্রেণী:ভারতের স্টেডিয়াম
বিষয়শ্রেণী:ভারতের ক্রিকেট মাঠ
বিষয়শ্রেণী:১৯৬৯-এ প্রতিষ্ঠিত
বিষয়শ্রেণী:ভারতের টেস্ট ক্রিকেট মাঠ
বিষয়শ্রেণী:২০শ শতাব্দীতে ভারতের স্থাপত্য
বিষয়শ্রেণী:১৯৮৭ ক্রিকেট বিশ্বকাপের স্টেডিয়াম
বিষয়শ্রেণী:১৯৯৬ ক্রিকেট বিশ্বকাপের স্টেডিয়াম
আবুল হাশিম (সাহিত্যিক)

**মৌলভী আবুল হাশিম** হলেন বাংলাদেশের একজন প্রখ্যাত সাহিত্যিক। সাহিত্যে অনন্য সাধারণ অবদানের জন্য ১৯৯৬ সালে তাকে “সাহিত্যে স্বাধীনতা পুরস্কার” প্রদান করা হয়।

## পুরস্কার ও সম্মাননা
সাহিত্য ক্ষেত্রে অসাধারণ অবদানের জন্য ১৯৯৬ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

## আরও দেখুন
* সাহিত্যে স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:সাহিত্যে স্বাধীনতা পুরস্কার বিজয়ী
আব গাজ

**আব গাজ** (অথবা **আবগাস**) আফগানিস্তানের উত্তর-পূর্বাঞ্চলের বাদাখশন প্রদেশের একটি গ্রাম। এটি আব-ই-ওয়াকনের বামে ব্যাংকের পাশাপাশি অবস্থিত নদী এবং আমু দরিয়া নদিতে গিয়ে মিলিত হয়েছে। এছাড়াও এটি কালা পাঞ্জা গ্রাম থেকে প্রায় দশ মাইল দক্ষিণপূর্বে অবস্থান করছে।

আব গাজ এ ওয়াকি সম্প্রদায়ের বাসিন্দারা বসবাস করে থাকে। ২০০৩ সালের আদমশুমারীর হিসেব অনুযায়ী গ্রামটিতে জনসংখ্যা ছিল প্রায় ৩৪২ জন।

## আরো দেখুন
* বাদাখশন প্রদেশ

## তথ্যসূত্র

বিষয়শ্রেণী:বাদাখশন প্রদেশের জনবহুল এলাকা
আব দাউ

**আব দাউ** আফগানিস্তানের বাদাখশন প্রদেশের একটি গ্রাম। এটি প্রায় ১৬ মাইল দুরে জিবাকের উত্তর পশ্চিমের কাছাকাছি অবস্থান করছে। ঐতিহাসিকভাবে এখানকার সংখ্যাগরিষ্ঠ অধিবাসীদের মধ্যে রয়েছে তাজিক গোষ্ঠী।

## আরো দেখুন
* বাদাখশন প্রদেশ

## তথ্যসূত্র

বিষয়শ্রেণী:বাদাখশন প্রদেশের জনবহুল এলাকা
কাঠমান্ডু উপত্যকা

থাম্ব|200px
**কাঠমন্ডু উপত্যকা** (), হলো নেপালে অবস্থিত এমন এক স্থান যেখানে এশিয়ার প্রাচীন সভ্যতার নিদর্শন পাওয়া যায় ৷ এখানে প্রায় ১৩০ টি ভাষ্কর্য আছে ও হিন্দু ও বৌদ্ধের বহু ধর্মীয় নিদর্শন আছে ৷ এই উপত্যকাতেই সাতটি ওয়ার্ল্ড হেরিটেজ সাইট রয়েছে ৷

ঐতিহাসিকদের মতে, এই উপত্যকা ও তার আশপাশের স্থানগুলো নিয়ে একত্রে *নেপাল মন্ডল * গঠিত হয় ৷ পনের শতকের আগ পর্যন্ত ভক্তপুর এটার রাজধানী ছিল ৷ এরপর কাঠমন্ডু ও পাঠান নামে দুটি আলাদা রাজধানী গঠিত হয় ৷ গোর্খা রাজাদের দ্বারা উপত্যকাটি দখল হওয়ার পর পুনরায় উপত্যকাটিকে গোর্খা রাজত্বের রাজধানী ঘোষণা করা হয় ৷ এই শাসনামলে স্থানটির উল্লেখযোগ্য পরিবর্তন সাধিত হয় ৷

কাঠমন্ডু উপত্যকা নেপালে অন্যতম উন্নত ও জনবসতিপূর্ণ স্থান ৷ স্থানটিতে বিভিন্ন অফিস ও সদরদপ্তর অবস্থিত ৷ এটি নেপালের অর্থনৈতিক কেন্দ্র হিসেবেও পরিচিতি লাভ করছে ৷ ভ্রমণপিপাসুদের কাছে খুবই জনপ্রিয় স্থান কাঠমন্ডু উপত্যকা ৷ অনন্য স্থাপত্য, দৃষ্টিনন্দন পরিবেশ ও সংস্কৃতি সকলকে মুগ্ধ করে ৷

২০১৫ সালে ভূমিকম্পে উপত্যকাটি ক্ষতিগ্রস্ত হয় ৷  ভূমিকম্পে হাজার হাজার মানুষের মৃত্যু হয় ও বহু ভবন ধ্বংসপ্রাপ্ত হয় ৷

## নামকরণ
কাঠমান্ডু দরবার ক্ষেত্র যার সংস্কৃত ভাষায় বলা হয় * কাষ্ঠ মন্ডপ্ * এর নামানুসারে কাঠমন্ডু শহরের নামকরণ করা হয় ৷ ২০১৫ সালের ভূমিকম্পে এটি ক্ষতিগ্রস্ত হয় ৷ এখানের একটি অনন্য মন্দির *মারু সাত্তল * ৷ মন্দিরটি ১৫৯৬ সালে রাজা লক্ষ্মীনারায়ণ সিংহ মাল্লা নির্মাণ করেন। পুরো স্থাপনার ভেতরে কোনো লোহার ভিত্তি এমনকি লোহার টুকরারও ব্যবহার নেই। সম্পূর্ণ মন্দিরটা কাঠের তৈরী।প্রচলিত আছে যে দ্বিতলবিশিষ্ট প্যগোডাটি ১টি গাছের গুড়ি দিয়ে তৈরী হয়েছিল।

## তথ্যসূত্র

## বহিঃসংযোগ

* UNESCO – কাঠমান্ডু উপত্যকা

বিষয়শ্রেণী:নেপালের উপত্যকা
বিষয়শ্রেণী:কাঠমান্ডু
বিষয়শ্রেণী:কাঠমান্ডু জেলা
বিষয়শ্রেণী:নেপালের মহানগর এলাকা
বিষয়শ্রেণী:বাগমতী প্রদেশ
বিষয়শ্রেণী:নেপালের সাংস্কৃতিক ঐতিহ্য
বিষয়শ্রেণী:নেপালের বিশ্ব ঐতিহ্যবাহী স্থান
বিষয়শ্রেণী:বিপদাপন্ন বিশ্ব ঐতিহ্যবাহী স্থান
বিষয়শ্রেণী:নেওয়ার
অতিভুজ

থাম্ব
সমকোণী ত্রিভুজের সমকোণের বিপরীত বাহুকে বলা হয় **অতিভুজ** ()।
অতিভুজ সমকোণী ত্রিভুজের বৃহত্তম বাহু। এটির বর্গ অন্য দুটি বাহুর বর্গের সমষ্টির সমান, যেটি পিথাগোরাসের উপপাদ্য নামে পরিচিত।

## অতিভুজের দৈর্ঘ্য পরিমাপ
200px|ফ্রেম|ডান|সমকোণী ত্রিভুজ এবং তার অতিভুজ, ''h'', সেই সাথে অন্য দুই বাহু (Cathetus বা legs) ''c<sub>1</sub>'' ও ''c<sub>2</sub>''

পিথাগোরাসের সূত্র কাজে লাগিয়ে বর্গমূল ফাংশন ব্যবহার করে অতিভুজের দৈর্ঘ্য গণনা করা হয়। যদি সমকোণী ত্রিভুজের একে অপরের সাথে লম্বভাবে অবস্থিত বাহু দুইটির দৈর্ঘ্য *a* ও *b* হয় এবং অতিভুজটির দৈর্ঘ্য *c* দ্বারা নির্দেশ করা হয়, তাহলে

:c = \sqrt { a^2 + b^2 } .

অতিভুজের দৈর্ঘ্য কোসাইন সূত্রের সাহায্যেও বের করা সম্ভব। অতিভুজের বিপরীত কোণটি হল 90° এবং কোণটির কোসাইন মান হল 0:

:c^2 = a^2 + b^2 - 2ab\cos90^\circ = a^2 + b^2 \therefore c = \sqrt{a^2 + b^2}.

অতিভূজ=লম্ব/sinθ আবার, অতিভূজ=ভূমি/cosθ

## তথ্যসূত্র

বিষয়শ্রেণী:প্রাথমিক জ্যামিতি
বিষয়শ্রেণী:ত্রিকোণমিতি
বিষয়শ্রেণী:ত্রিভুজের উপাদান
বিষয়শ্রেণী:পিথাগোরাসের উপপাদ্য
সরকার কর্তৃক নিষিদ্ধ বইয়ের তালিকা

ডান|থাম্ব|220x220পিক্সেল|মার্কিন যুক্তরাষ্ট্রের একটি পাঠাগারে পূর্বে নিষিদ্ধ ঘোষণাকৃত বইয়ের প্রদর্শনী
**নিষিদ্ধ বই** হল প্রবন্ধ বা কাল্পনিক রচনা যা মুদ্রিত যোগাযোগ মাধ্যমে প্রকাশ করা এবং আইনানুযায়ী বিক্রি বা বিতরণ করা নিষিদ্ধ। বিভিন্ন ধরনের বিবাচনের কারণে বই নিষিদ্ধ হয়ে থাকে। রাজনৈতিক, আইনি জটিলতা, ধর্মীয়, নৈতিকতা এমনকি কম -বেশি ব্যবসায়িক দৃষ্টিভঙ্গি থেকে একটি বই  নিষিদ্ধকরণ হতে পারে। এই তালিকায় উল্লেখযোগ্য নিষিদ্ধ বই এবং নিষিদ্ধকরণের কারণ লিপিবদ্ধ করা হল। 

সারা বিশ্বজুড়ে এখন অব্দি বই নিষিদ্ধের চর্চা চলে আসছে। বিদ্বেষমূলক বক্তব্যধারী দেশ ও সামাজিক পারিপার্শ্বিকতার ভিত্তিতে নিষিদ্ধকরণ হয়ে থাকে। উদাহরণস্বরূপঃ সুইডেনে শিশুর যৌনচিত্রায়নের (পর্নোগ্রাফির) কারণে নিষিদ্ধ একটি বই মার্কিন যুক্তরাষ্ট্র বা যুক্তরাজ্যে নিষিদ্ধ না-ও হতে পারে। 

আমেরিকান লাইব্রেরি এ্যাসোসিয়েশন সবসময়ই বই নিষিদ্ধের বিরোধিতা করে আসলেও এখনও বিদ্যালয় এবং সরকারি পাঠাগারে বেশ কিছু বই নিষিদ্ধ। ব্রিটিশ লাইব্রেরি এবং লাইব্রেরি অব কনগ্রেসে ইরোটিক বই আলাদাভাবে সংরক্ষিত এবং সংরক্ষিত কক্ষাগারে প্রবেশের জন্য অনুমতি প্রয়োজন হয়। ঝামেলা এড়াতে অনেক সময়ই পাঠাগারে বিতর্ক তৈরিকারী বই রাখা হয় না। এ দ্বারা পাঠাগার পরিচালনাকারীর ব্যক্তিগত মতামতের প্রভাব বই তালিকায় সুস্পষ্টভাবে পড়ে। 

## বইয়ের তালিকা

## আরো দেখুন

## তথ্যসূত্র

## আরো পড়ুন
*ইন্টারনেট সেন্সরশিপ

## বহিঃসংযোগ
* Beacon For Freedom of Expression 
* The Literature Police: Apartheid Censorship and its Cultural Consequences
* New Zealand Office of Film & Literature Classification
* Australia classification board
* UK libraries "Banned books 2011" challenging censorship in literature
* *[https://web.archive.org/web/20180801205009/http://www.bannedbooksweek.org/censorship/bannedbooksthatshapedamerica Banned Books That Shaped America]*

বিষয়শ্রেণী:সরকার সম্পর্কিত তালিকা
বিষয়শ্রেণী:বইয়ের তালিকা
বিষয়শ্রেণী:মত প্রকাশের স্বাধীনতা
আরিফুল হক

**আরিফুল হক** একজন প্রথম-শ্রেণী এবং লিস্ট এ'র বাংলাদেশী ক্রিকেটার। ২০০৬-৭ মৌসুমে বরিশাল বিভাগের হয়ে তার প্রথম শ্রেণীর ক্রিকেটে অভিষেক হয়।

## প্রারম্ভিক জীবন
আরিফুল হক ১৯৯২ সালের ১৮ নভেম্বর রংপুরে জন্মগ্রহণ করেন। তিনি বাংলাদেশ ক্রীড়া শিক্ষা প্রতিষ্ঠানের (বিকেএসপি) ছাত্র ছিলেন।

## খেলোয়াড়ী জীবন
আরিফুল হক বাংলাদেশের অনূর্ধ্ব-১৯ দলে খেলেছেন ও বয়সভিত্তিক অনূর্ধ্ব-২৩ দলেও খেলেছেন তিনি। ডানহাতি ব্যাটসম্যান হিসেবে স্বীকৃতি পাওয়া ২৩ বছর বয়সী এ ক্রিকেটার বল হাতে মিডিয়াম ফাস্ট বল করে থাকেন। তিনি খেলেছেন বরিশাল বিভাগীয় দলের হয়েও। ২০১৬ জাতীয় ক্রিকেট লিগে খেলেছেন রংপুরের হয়ে। ২০১৭ বাংলাদেশ প্রিমিয়ার লিগে তিনি খুলনা টাইটানস এর হয়ে খেলেছেন।

## তথ্যসূত্র

## বহিঃসংযোগ

বিষয়শ্রেণী:বাংলাদেশী ক্রিকেটার
বিষয়শ্রেণী:বরিশাল বিভাগের ক্রিকেটার
বিষয়শ্রেণী:রাজশাহী রয়্যালসের ক্রিকেটার
বিষয়শ্রেণী:রংপুর বিভাগের ক্রিকেটার
বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কুমিল্লা ভিক্টোরিয়ান্সের ক্রিকেটার
বিষয়শ্রেণী:মোহামেডান স্পোর্টিং ক্লাবের ক্রিকেটার
বিষয়শ্রেণী:খেলাঘর সমাজ কল্যাণ সমিতির ক্রিকেটার
বিষয়শ্রেণী:বাংলাদেশ উত্তরাঞ্চলের ক্রিকেটার
বিষয়শ্রেণী:চট্টগ্রাম চ্যালেঞ্জার্সের ক্রিকেটার
বিষয়শ্রেণী:বাংলাদেশ অনূর্ধ্ব-২৩ দলের ক্রিকেটার
বিষয়শ্রেণী:খুলনা টাইগার্সের ক্রিকেটার
বিষয়শ্রেণী:১৯৮৪-এ জন্ম
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার
বিষয়শ্রেণী:রংপুর জেলার ব্যক্তি
বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বদরখালী ডিগ্রী কলেজ

**বদরখালী ডিগ্রী কলেজ** কক্সবাজার জেলার চকরিয়া উপজেলায় অবস্থিত একটি কলেজ। ১৯৯৩ সালে ৫ একর ভূমির উপর কলেজটি প্রতিষ্ঠা করা হয়।

## শিক্ষা কার্যক্রম
**বদরখালী ডিগ্রী কলেজে** বর্তমানে একাদশ-দ্বাদশ শ্রেণীতে পাঠদানের পাশাপাশি জাতীয় বিশ্ববিদ্যালয়ের অধীনে ডিগ্রি পর্যায়ের কোর্স চালু রয়েছে।

; ডিগ্রি কোর্স

# বিএ
# বিএসএস
# বিবিএস

## অবস্থান ও আয়তন
কলেজটি চকরিয়া উপজেলার মহেশখালী - বদরখালী চ্যানেলের পূর্ব প্রান্তে একদম সাগরের কূল ঘেষে অবস্থিত। এর আয়তন ৫ একর।

## ইতিহাস
১৯৯৩ সালে এই কলেজটি প্রতিষ্ঠিত হয়।

## অবকাঠামো
২০১৮ সালে এই কলেজের নতুন একাডেমিক ভবনের উদ্বোধন করা হয়।

## তথ্যসূত্র

বিষয়শ্রেণী:১৯৯৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কক্সবাজার জেলার মহাবিদ্যালয়
বিষয়শ্রেণী:চকরিয়া উপজেলার শিক্ষাপ্রতিষ্ঠান
বিষয়শ্রেণী:অসম্পূর্ণ শিক্ষাপ্রতিষ্ঠান
নুক

**নুক**  (; ঔপনিবেশিক নাম ; গ্রিনল্যান্ডীয়:Nuuk) হলো গ্রীনল্যান্ডের রাজধানী এবং সর্ববৃহৎ শহর। এটি সার্মারসুক অঙ্গরাজ্যের পৌরশহর। গ্রীনল্যান্ডের  সরকারি বাসভবন এই শহরে অবস্থিত এবং এই শহরটি দেশের সংস্কৃতি ও অর্থনীতির সবচেয়ে বৃহত্তম কেন্দ্রস্থল।  কানাডার ইকালুত ও সেন্টজোন্স এবং আইসল্যান্ডের রেইকিয়াভিক হলো নুউক এর নিকটস্থ শহর। গ্রীনল্যান্ডের এক-তৃতীয়াংশ লোকজন এ শহরে বসবাস করে। দেশটিতে সবচেয়ে উঁচু উঁচু অট্টালিকা *নুউক*  শহরেই স্থাপিত। সার্মারসুক অঙ্গরাজ্যের পৌরশহর হওয়ায় সরকারের কেন্দ্রীয় কার্যালয় এ শহরে অবস্থিত। ২০১৬ সাল অনুযায়ী এ শহরে বসবাসকারী জনসংখ্যা ছিল মোট ১৭,৩১৬ জন।

## ব্যুৎপত্তি

## ইতিহাস

## প্রশাসনিক কার্যক্রম

## পরিবেশ ও প্রকৃতি

## শিক্ষাব্যাবস্থা

## জলবায়ু

## সংস্কৃতি

## যোগাযোগব্যাবস্থা

## অর্থনৈতিক গুরুত্ব

## অন্যান্য

## তথ্যসূত্র

বিষয়শ্রেণী:উত্তর আমেরিকার রাজধানী
বিষয়শ্রেণী:গ্রিনল্যান্ডের শহর ও নগর
বিষয়শ্রেণী:ইউরোপের রাজধানী
পাল্লা চাচর

## আকার

পাল্লা চাচর এর প্রসারিত অবস্থায় ডানার আকার ৩০-৩৪ মিলিমিটার দৈর্ঘের হয়।
## বিস্তার
উত্তর পূর্ব ভারত (সিকিম থেকে অরুণাচল প্রদেশ), নেপাল, ভুটান, মায়ানমার। হিমালয় এর ৩০০ থেকে ১২০০ মিটার উচ্চতা পর্যন্ত এদের বিচরণ নথিভুক্ত হয়েছে। মে, আগস্ট এবং সেপ্টেম্বর মাসে সাধারণত এদের দেখা মেলে।

## বর্ণনা
ডানার মূল বর্ণ গাঢ় বাদামী।

**সামনের ডানার উপরিতলে** ৬ থেকে ৮ টি সাদা প্রায় স্বচ্ছ এপিকাল ছোপ কোস্টাল প্রান্তরেখার তলা থেকে শুরু হয়ে টার্মেন বরাবর সারিবদ্ধভাবে নেমে গিয়েছে। সাব এপিকাল ৩টি সারিবদ্ধ ইষদ হলদে ছোপ কোস্টার সামান্য নিচে অবস্থান করে এবং একটি ছোট বন্ধনীর সৃষ্টি করেছে। ২নং এবং ৩নং ইন্টারস্পেসে দুটি ফ্যাকাসে হলুদ ডিসকাল ছোপ বিদ্যমান।

**পিছনের ডানার উপরিতলে** ডিসকাল অংশের মধ্যভাগ হালকা বাদামী রঙের ছাওয়া।

**পিছনের ডানার নিম্নতল** ঘন চকোলেট বাদামী বর্নের এবং অ্যাপেক্স অথবা শীর্ষভাগ থেকে ডারসামের গোড়ার দিক পর্যন্ত আড়াআড়ি ভাবে বিস্তৃত চওড়া, সুস্পষ্ট হলুদ ডিসকাল বন্ধনীটি বিশেষভাবে লক্ষনীয়। একটি বড় সাবটার্নাল কালচে বাদামী ছোপ এবং একসারি সাবমার্জিনাল কালচে বাদামী ছোপ বর্তমান। ৭নং ইন্টারস্পেসের গোড়ার দিকে একটি লম্বা এবং বক্র সাদা দাগ (স্ট্রেক) চোখে পড়ে।

**সামনের ডানার নিম্নতল** এ একটি সাব-এপিকাল কমলা হলুদ বন্ধনী দেখা যায় যা কোস্টাল প্রান্তরেখার সামান্য নীচ থেকে শুরু হয়ে টার্মেন বরাবর নিচের দিকে নেমে গিয়েছে। ডিসকাল অংশে উপরের দিকে কোস্টার সামান্য নিচে কয়েকটি সংগবন্ধ ছোপ এর দেখা মেলে।

শুঙ্গ এর শীর্ষভাগে মুগুর সদৃশ্য অংশের গোড়ায় তলদেশে সাদা পটিযুক্ত।

## আচরণ
হিমালয়ের পাদদেশবর্তী জঙ্গলে উন্মুক্ত ঝর্ণা অথবা ছোট নদীর ধারে এদের বিশেষ পছন্দের বাসভূমি। এই প্রজাতি দ্রুতবেগে ওড়ে। পুরুষ নমুনাকে মূলতঃ ভিজে মাটিতে, পাখীর বিষ্ঠা এবং প্রানীদের দেহাবশেষ এর উপর অবস্থান করতে দেখা যায়।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:সিকিমে প্রাপ্ত হেসপেরায়িডি গোত্রের প্রজাপতি
বিষয়শ্রেণী:অরুণাচল প্রদেশে প্রাপ্ত হেসপেরায়িডি গোত্রের প্রজাপতি
মেকিং আ লিভিং

***মেকিং আ লিভিং*** (ইংরেজি ভাষায়: Making a Living, এছাড়া **ডুয়িং হিজ বেস্ট**, **ট্রাবল্‌স**, ও **টেক মাই পিকচার** নামেও পরিচিত) হল হেনরি লেরমান রচিত ও পরিচালিত ১৯১৪ সালের মার্কিন নির্বাক চলচ্চিত্র। এতে প্রধান চরিত্রে অভিনয় করেছেন চার্লি চ্যাপলিন। চলচ্চিত্রটি ২ ফেব্রুয়ারি, ১৯১৪ মুক্তি পায়।

## কাহিনী সংক্ষেপ
চ্যাপলিনের চরিত্রটি একজন পথচারীকে (লেরম্যান) তাকে টাকা চায়। পরে দেখা যায় চ্যাপলিন এক যুবতীকে প্রেমের প্রস্তাব দিচ্ছে। যুবতীটি তার প্রস্তাব গ্রহণ করে। লেরম্যান যুবতীটিকে ফুল ও আংটি দিতে চাইলে সে তা প্রত্যাখ্যান করে এবং জানায় যে তার অন্য কারো সাথে সম্পর্ক রয়েছে। লেরম্যান চ্যাপলিনকে সেখানে দেখে এবং তাদের দুজনের মধ্যে একটি স্ল্যাপস্টিক যুদ্ধ সংগঠিত হয়। পরে লেরম্যানের চরিত্রটি একটি গাড়ি দুর্ঘটনার ছবি তোলে। লেরম্যান যখন আহত একজন মোটর চালককে সাহায্য করছিল, চ্যাপলিন তার ক্যামেরা চুরি করে সংবাদপত্র অফিসে তার নিজের বলে ছাপায়। পরে তাদের মধ্যে পুনরায় মারপিঠ হয়।

## কুশীলব
* চার্লি চ্যাপলিন - ঠক/জুচ্চোর
* হেনরি লেরমান - প্রতিবেদক
* ভার্জিনিয়া কার্টলি - যুবতী
* অ্যালিস ডেভনপোর্ট - যুবতীর মা
* মিন্টা ডার্ফি - নারী
* চেস্টার কঙ্কলিন - পুলিশ
* চার্লস ইনস্লি - সম্পাদক (অনুল্লেখ্য)

## আরও দেখুন
* চার্লি চ্যাপলিনের চলচ্চিত্র তালিকা

## তথ্যসূত্র

## বহিঃসংযোগ
* 
* 

বিষয়শ্রেণী:১৯১৪-এর চলচ্চিত্র
বিষয়শ্রেণী:১৯১০-এর দশকের হাস্যরসাত্মক চলচ্চিত্র
বিষয়শ্রেণী:১৯১০-এর দশকের স্বল্পদৈর্ঘ্য চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন হাস্যরসাত্মক চলচ্চিত্র
বিষয়শ্রেণী:মার্কিন নির্বাক স্বল্পদৈর্ঘ্য চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:ম্যাক সিনেট প্রযোজিত চলচ্চিত্র
বিষয়শ্রেণী:হেনরি লেরম্যান পরিচালিত চলচ্চিত্র
বিষয়শ্রেণী:কিস্টোন স্টুডিওজের চলচ্চিত্র
কিড অটো রেসেস অ্যাট ভেনিস

***কিড অটো রেসেস অ্যাট ভেনিস*** (ইংরেজি ভাষায়: Kid Auto Races at Venice; ***দ্য পেস্ট*** নামেও পরিচিত) হল হেনরি লেরম্যান পরিচালিত ১৯১৪ সালের মার্কিন নির্বাক চলচ্চিত্র। এতে প্রধান চরিত্রে অভিনয় করেন চার্লি চ্যাপলিন। ছবিটি ১৯১৪ সালের ৭ ফেব্রুয়ারি মুক্তি পায়। এই চলচ্চিত্রের মধ্যে দিয়েই চ্যাপলিনের বিখ্যাত দ্য ট্রাম্প চরিত্রটি প্রথম দর্শকের সামনে উপস্থাপন করা হয়। যদিও এই চরিত্র সংবলিত প্রথম নির্মাণ কাজ শুরু হওয়া চলচ্চিত্র ছিল *[[মেবল্‌স স্ট্রেঞ্জ প্রেডিকামেন্ট]]*, এটি *কিড অটো রেসেস অ্যাট ভেনিস* চলচ্চিত্রের কিছু দিন পূর্বে চিত্রায়িত হলেও তা দুই দিন পর মুক্তি পায়।

## কাহিনী সংক্ষেপ
[thumb|left|"[দ্য ট্রাম্প" চরিত্রের পর্দায় অভিষেক।]]
পরিচালক (হেনরি লেরম্যান) একটি কিশোরদের গাড়ি দৌড় প্রতিযোগিতার চিত্রায়ন করছেন। দ্য ট্রাম্প (চ্যাপলিন) এই প্রতিযোগিতার একজন দর্শক। কিন্তু দ্য ট্রাম্প বার বার ক্যামেরার সামনে চলে আসছে। এতে প্রতিযোগিতার চিত্রগ্রহণে ঝামেলা হচ্ছে এবং দর্শক ও প্রতিযোগীরাও বিরক্ত হচ্ছে।

## কুশীলব

* চার্লি চ্যাপলিন – দ্য ট্রাম্প
*হেনরি লেরম্যান – চলচ্চিত্র পরিচালক
* ফ্রাঙ্ক ডি উইলিয়ামস – চিত্রগ্রাহক
* গর্ডন গ্রিফিথ – কিশোর
* বিলি জ্যাকবস – কিশোর
* শার্লট ফিট্‌জপ্যাট্রিক – কিশোরী
* থেলমা সল্টার – কিশোরী

## নির্মাণ
এই চলচ্চিত্রটি জুনিয়র ভেন্ডারবিল্ট কাপের সময় চিত্রায়িত হয়। অর্থাৎ চ্যাপলিন ও লেরম্যান সত্যিকারের দর্শকদের সামনে এই চলচ্চিত্রের দৃশ্য ধারণ করেন। ক্যামেরায় অন্য একটি ক্যামেরা দিয়ে চিত্রধারণ করা হচ্ছে দেখানো হয়েছে, কৌতুককে আরও সঙ্গতিপূর্ণ করার জন্য। ফলে চ্যাপলিন পর্দায় দেখানো ক্যামেরার সামনে অভিনয় করেন, প্রকৃত ক্যামেরার সামনে নয়। ফলে এটি দর্শকের দৃষ্টিকোণ থেকে দেখানো হয়েছে এবং এটিই প্রথম চলচ্চিত্র যেখানে ক্যামেরা ও চিত্রগ্রাহককে দেখানো হয়েছে।

## আরও দেখুন
* চার্লি চ্যাপলিনের চলচ্চিত্র তালিকা

## পাদটীকা

## তথ্যসূত্র

## বহিঃসংযোগ

* 
* 
* 
*  – A different version which is missing the ending.

বিষয়শ্রেণী:১৯১৪-এর চলচ্চিত্র
বিষয়শ্রেণী:১৯১০-এর দশকের হাস্যরসাত্মক চলচ্চিত্র
বিষয়শ্রেণী:১৯১০-এর দশকের স্বল্পদৈর্ঘ্য চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন হাস্যরসাত্মক চলচ্চিত্র
বিষয়শ্রেণী:মার্কিন নির্বাক স্বল্পদৈর্ঘ্য চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:হেনরি লেরম্যান পরিচালিত চলচ্চিত্র
বিষয়শ্রেণী:ম্যাক সিনেট প্রযোজিত চলচ্চিত্র
বিষয়শ্রেণী:কিস্টোন স্টুডিওজের চলচ্চিত্র
বিষয়শ্রেণী:লস অ্যাঞ্জেলেসের পটভূমিতে চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:১৯১০-এর দশকের ইংরেজি ভাষার চলচ্চিত্র
ইন্টারনেট বট

থাম্ব|একটি অটোমেটেড অনলাইন অ্যাসিস্ট্যান্ট।
**ইন্টারনেট বট** (ওয়েব বট, ডাব্লিউ ডাব্লিউ ডাব্লিউ বট বা সাধারণভাবে বট নামেও পরিচিত) হলো একধরনের সফটওয়্যার এপ্লিকেশন, যা স্বয়ংক্রিয় ভাবে ইন্টারনেটে বিভিন্ন কাজ করে। বট সাধারণত এমন কাজ করে থাকে যা সাধারণ মানুষের পক্ষে করা অনেক সময়সাপেক্ষ। ইন্টারনেট-এর বিভিন্ন ওয়েবসাইটে কাজ যা করতে সাধারণ মানুষের অনেক বেশি সময় দরকার হয়, সেসব কাজ করতে সবচেয়ে বেশি বট ব্যবহার করা হয়। ইন্টারনেটের সব ওয়েব ট্রাফিকের অর্ধেকের বেশি বট ব্যবহার করে তৈরি করা হয়ে থাকে।

## আইএম ও আইআরসি
কিছু বট ইন্টারনেট ব্যবহারকারীদের সাথে যোগাযোগের জন্য ব্যবহৃত হয় যা ইন্সটেন্ট ম্যাসেজিং (আইএম) বা ইন্টারনেট রিলে চ্যাট (আইআরসি) বা এ ধরনের ওয়েব সুবিধা ব্যবহার করে কাজ করে। এই যোগাযোগ বট ব্যবহারকারীদের প্রশ্ন করার সুবিধা দেয় এবং স্বয়ংক্রিয়ভাবে সেই প্রশ্ন বিশ্লেষণ করে যথাযথ উত্তর দেয়।

## আরও দেখুন
* বটনেট
* ফেসবুক বট
* টুইটার বট
* সামাজিক বট
* রোবট

## তথ্যসূত্র
লেন্ড্রি বেন্ডার

**লেন্ড্রি বেন্ডার** (জন্ম: ৩ আগস্ট, ২০০০) একজন মার্কিন অভিনেত্রী। তিনি মার্কিন শিশুতোষ চ্যানেল ডিজনি এক্সডিতে প্রচারিত সরাসরি হাস্যরস ধারাবাহিক *[[ক্যাশ এন্ড বার্নস্টেইন]]* এ "ক্লেও বার্নস্টেইন" চরিত্রে এবং ২০১১ সালে মুক্তিপ্রাপ্ত মার্কিন হাস্যরস মূলক চলচ্চিত্র *[[দ্য সিটার]]* এ *ব্লিটলি পেডুলা* চরিত্রে অভিনয় করার জন্য সবার নিকট পরিচিত।  বেন্ডার ২০১৫-২০১৬ সালে মার্কিন শিশুতোষ চ্যানেল ডিজনি চ্যানেল এ প্রচারিত হাস্যরস ধারাবাহিক *[[বেস্ট ফ্রেন্ড অয়েনেভার]]* এ মূল চরিত্র গুলোর মধ্যে একটি "সিওয়াইডি" নামক চরিত্রেও অভিনয় করেন। 

## চলচ্চিত্র সমূহ

## তথ্যসূত্র

## বহিঃসংযোগ
* 
* 

বিষয়শ্রেণী:মার্কিন শিশু অভিনেত্রী
বিষয়শ্রেণী:২০০০-এ জন্ম
বিষয়শ্রেণী:শিকাগোর ব্যক্তি
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:শিকাগোর অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
গ্রেট সুইফট

## আকার

গ্রেট সুইফট এর প্রসারিত অবস্থায় ডানার আকার ৫০-৬০ মিলিমিটার দৈর্ঘের হয়।

## বিস্তার
এই প্রজাতিকে ভারত ( মহারাষ্ট্র, মধ্যপ্রদেশ, হিমাচল প্রদেশ থেকে অরুণাচল প্রদেশ), নেপাল, ভুটান, বাংলাদেশ, মায়ানমার এবং সিঙ্গাপুর এর মান্ডাই অঞ্চলেও এদের দেখা মেলে। জানুয়ারি এবং আগস্ট থেকে নভেম্বর অবধি সাধারনত এদের দেখা যায়।

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

এই প্রজাতির স্কিপারদের আকার অন্যান্য স্কিপারদের তুলনায় বৃহৎ হয়। ডানার উপরিতল কালচে এবং হালকা বাদামী বর্নের।

**সামনের ডানার উপরিতল**, সেল এর মধ্যে দুটি বৃহদাকার এবং লাগোয়া সাদা ছোপ দেখা যায়। একসারি করে সাদা প্রায় স্বচ্ছ ডিসকাল এবং এপিকাল ছোপ বিদ্যমান।

**সামনের ডানার নিম্নতল**, উপরিতলের অনুরূপ। এছাড়াও ১খ নং ইন্টারস্পেসে দুটি অস্বচ্ছ সাদা ছোপ চোখে পড়ে।

**পিছনের ডানার উপরিতল**, ৪ নং ইন্টাওস্পেসে একটি সাদা লম্বাটে ছোপ বর্তমান।

**পিছনের ডানার নিম্নতল**, কালচে এবং কমলা-হলুদ রোয়া দ্বারা আচ্ছাদিত। অনেক নমুনাতে সেল এবং ২ ও ৬ নং ইন্টারস্পেসে একসারি ডিসকাল ছোপ দেখা যায়।

শুঙ্গ এর শীর্ষভাগে মুগুর সদৃশ্য অংশের গোড়ায় তলদেশে সাদা পটিযুক্ত।

## আচরণ
এই প্রজাতি জঙ্গলে আবদ্ধ থাকতেই পছন্দ করে। হিমালয় এর ১৭০০মিটার উচ্চতা পর্যন্ত জঙ্গল ভূমিতে এদের বিচরণ নথিভুক্ত রয়েছে। এরা খুব দ্রুত উড়তে পারে। আংশিকভাবে ডানা খোলা অবস্থায় এদের রৌদ্র পোহাতে দেখা যায়।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:সিকিমে প্রাপ্ত হেসপেরায়িডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:সিঙ্গাপুরের প্রজাপতি
এ. এম. জহুরুল হক

**অধ্যাপক এ. এম. জহুরুল হক** হলেন বাংলাদেশের একজন প্রখ্যাত শিক্ষাবিদ। জাতীয় জীবনে অনন্য সাধারণ অবদানের জন্য ১৯৯৬ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।

## পুরস্কার ও সম্মাননা
বিজ্ঞান চর্চা ও গবেষণা ক্ষেত্রে অসাধারণ অবদানের জন্য ১৯৯৬ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

## আরও দেখুন
* বিজ্ঞান ও প্রযুক্তিতে স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ

বিষয়শ্রেণী:বিজ্ঞান ও প্রযুক্তিতে স্বাধীনতা পুরস্কার বিজয়ী
সুজিবা ডি সিলভা

**বিদ্দিকারা রুয়ান সুজিবা ডি সিলভা** (; জন্ম: ৭ অক্টোবর, ১৯৭৯) দক্ষিণাঞ্চলীয় শহর বেরুয়ালায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেট তারকা। শ্রীলঙ্কা ক্রিকেট দলের অন্যতম সদস্য ছিলেন তিনি। ২০০০-এর দশকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন তিনি।

ঘরোয়া প্রথম-শ্রেণীর শ্রীলঙ্কান ক্রিকেটে রুহুনার প্রতিনিধিত্ব করছেন তিনি। এছাড়াও, কলম্বো ক্রিকেট ক্লাব, গালে ক্রিকেট ক্লাব, লঙ্কান ক্রিকেট ক্লাব, সেবাস্টিয়ানিটিস ক্রিকেট ও অ্যাথলেটিক ক্লাব এবং শ্রীলঙ্কা এ দলের পক্ষে খেলেছেন তিনি। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **সুজিবা ডি সিলভা**।

## শৈশবকাল
কালুতারা বিদ্যালয়ের পড়াশোনা করেছেন তিনি। তিন বছর বিদ্যালয়ের পক্ষে ক্রিকেট খেলায় অংশগ্রহণ করেন। ২০০০ সালে অনূর্ধ্ব-২৩ প্রিমিয়ার ট্রফিতে সর্বাধিক উইকেট লাভের রেকর্ড গড়েন। বোলিংয়ের শেষদিকে সুইং করানোয় অসামান্য গুণাবলীর বহিঃপ্রকাশ ঘটান। তাস্বত্ত্বেও দল নির্বাচকমণ্ডলীর আকর্ষণের কেন্দ্রবিন্দুতে উপনীত হতে পারেননি।

## খেলোয়াড়ী জীবন
ইংল্যান্ড সফরের পর তাকে দলের সদস্য মনোনীত করা হয়। ২১ জুলাই, ২০০২ তারিখে শ্রীলঙ্কার ৮৯তম টেস্ট ক্যাপ পরিধানকারী হিসেবে বাংলাদেশের বিপক্ষে তার টেস্ট অভিষেক ঘটে। মূলতঃ জ্যেষ্ঠ বোলারদেরকে বিশ্রামের সুযোগ দিতেই তার এ অংশগ্রহণ ছিল। সিরিজের দুই টেস্টে অংশগ্রহণ করেন। পরবর্তী টেস্ট খেলার জন্য তাকে আরও প্রায় পাঁচ বছর অপেক্ষার প্রহর গুণতে হয়। এবারও দলের প্রতিপক্ষ ছিল বাংলাদেশ দল।

২০০৪ সাল থেকে টুয়েন্টি২০ ক্রিকেটের সাথে সংশ্লিষ্ট তিনি। ২০০৭ সালে আঘাতপ্রাপ্ত চনকা ওয়েলেগেদারা’র পরিবর্তে দলের সদস্য মনোনীত হন। তবে কোন খেলায় অংশগ্রহণের সুযোগ হয়নি তার।

২০১৪ সালে সকল স্তরের ক্রিকেটকে বিদায় জানান সুজিবা ডি সিলভা।

## তথ্যসূত্র

## আরও দেখুন
* চরিত বুদ্ধিকা
* অ্যাশলে ডি সিলভা
* নন্দেস্ক্রিপ্টস ক্রিকেট ক্লাব
* শ্রীলঙ্কান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

## বহিঃসংযোগ
* 
* 

বিষয়শ্রেণী:১৯৭৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গালে ক্রিকেট ক্লাবের ক্রিকেটার
বিষয়শ্রেণী:শ্রীলঙ্কার টেস্ট ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:সেবাস্টিয়ানিটেজ ক্রিকেট ও অ্যাথলেটিক ক্লাবের ক্রিকেটার
বিষয়শ্রেণী:রুহুনার ক্রিকেটার
লাবড়া

**লাবড়া** বা **লাফরা** বাঙালি হিন্দুদের বিশেষত পূর্ববঙ্গীয় হিন্দু সমাজের প্রচলিত জনপ্রিয় নিরামিষ ব্যঞ্জনের অন্যতম একটি ব্যঞ্জন। শব্দটি অলাবু থেকে লাবু, এবং এর সাথে 'ড়া' যুক্ত হয়ে লাবড়া শব্দটি এসেছে। ((তৎসম বা সংস্কৃত) অলাবু>লাবু+ড়া>)। লাবড়া শব্দটি পূর্ববঙ্গীয় হিন্দুরা মূলত ব্যবহার করত, তবে এখন লাবড়াই বেশি পরিচিত।

বৈষ্ণব সাহিত্যে এই ব্যঞ্জনের উল্লেখ পাওয়া যায়। চৈতন্যচরিতামৃততে মধ্যলীলার ষষ্ঠ ও দ্বাদশ পরিচ্ছেদে লাফরার উল্লেখ আছে। চৈতন্যদেব পূর্ববঙ্গীয় হিন্দু হওয়ায় তার খুব প্রিয় ছিল লাফড়া। সত্তর দশকেও বাঙালি হিন্দু বিয়েতে লাবড়ার প্রচলন ছিল। এখন আর বিয়েবাড়িতে লাবরার চল নেই। তবে বিভিন্ন ঠাকুর বাড়িতে নিরামিষ ভোগ হিসাবে এবং বাঙালি হিন্দুর ঘরোয়া রান্নায় এটি প্রচলিত ব্যঞ্জন।

## উপকরণ ও রন্ধন পদ্ধতি
মিষ্টি কুমড়ো, লাল আলু (রাঙালু), আলু, মান, কাঁচকলা, বিচেকলার থোড়, গর্ভমোচা, বেগুন ও সিম এই সবজি গুলো তেল ও হালকা মশলা দিয়ে রান্না করা হয়।

## বৈষ্ণব সাহিত্যে উল্লেখ
চৈতন্যচরিতামৃততে মধ্যলীলার ষষ্ঠ পরিচ্ছেদে লাফারার উল্লেখ পাওয়া যায়। 

অর্থাৎ সার্ব্বভৌম যখন চৈতন্যদেবকে খাবার পরিবেশন করছিলেন তখন প্রভু অর্থাৎ চৈতন্যদেব তাকে লাবড়া দেওয়ার কথা বলেন।

চৈতন্যচরিতামৃততে মধ্যলীলার দ্বাদশ পরিচ্ছেদে আবারও লাবড়ার উল্লেখ পাওয়া যায়

## নবদ্বীপের ঠাকুরবাড়িতে লাবড়া
লাবড়া পূর্ববঙ্গীয় হিন্দুদের মধ্যে প্রচলিত ছিল এবং নবদ্বীপ পূর্ববঙ্গীয় হিন্দু অধ্যুষিত হওয়ার দরুন নবদ্বীপের ঠাকুরবাড়িতে ভোগ হিসাবে এই খাবারের জনপ্রিয়তা ভীষণ। চৈতন্যদেব নিজে পূর্ববঙ্গীয় হওয়ায় তিনিও খুব ভালোবাসতেন। চৈতন্যচরিতামৃতে এর উল্লেখ পাওয়া যায়।

## আরো দেখুন
* শুক্তো
* চচ্চড়ি

## তথ্যসূত্র

বিষয়শ্রেণী:পশ্চিমবঙ্গের রন্ধনশৈলী
বিষয়শ্রেণী:বাংলার খাদ্য
বিষয়শ্রেণী:নবদ্বীপ
বিষয়শ্রেণী:বাঙালি হিন্দু রন্ধনশৈলী
সৈয়দা ইকবাল মান্দ বানু

**সৈয়দা ইকবাল মান্দ বানু** (জন্ম: ১৯৪১)  হলেন বাংলাদেশের একজন প্রখ্যাত সমাজ সংস্কারক। জাতীয় জীবনে অনন্য সাধারণ অবদানের জন্য ১৯৯৫ সালে তাকে “সমাজসেবায় স্বাধীনতা পুরস্কার” প্রদান করা হয়।

## জন্ম ও পারিবারিক পরিচিতি
তিনি বাংলাদেশের নৌবাহিনীর সাবেক প্রধান রিয়ার অ্যাডমিরাল মাহবুব আলী খানের স্ত্রী এবং সাবেক প্রধানমন্ত্রী খালেদা জিয়ার জ্যেষ্ঠ পুত্র তারেক রহমানের শ্বাশুড়ি।

## পুরস্কার ও সম্মাননা
সমাজের প্রতি সার্বিক ও অসাধারণ অবদানের জন্য ১৯৯৫ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।

## আরও দেখুন
* সমাজসেবায় স্বাধীনতা পুরস্কার বিজয়ীদের তালিকা।

## তথ্যসূত্র

বিষয়শ্রেণী:সমাজসেবায় স্বাধীনতা পুরস্কার বিজয়ী
বিষয়শ্রেণী:জীবিত ব্যক্তি
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:বাংলাদেশী নারী কবি
বিষয়শ্রেণী:বাংলাদেশী শিল্পী
বিষয়শ্রেণী:বাংলাদেশী সমাজকর্মী
বিষয়শ্রেণী:২০শ শতাব্দীর বাংলাদেশী শিল্পী
অগাস্ট এমস

**মার্সিডিজ গ্রাবোস্কি** (জন্ম: ২৩ আগস্ট, ১৯৯৪ –মৃত্যু: ০৫ ডিসেম্বর, ২০১৭), ছদ্মনাম **অগাস্ট এমস**, একজন প্রয়াত কানাডীয় পর্নোগ্রাফিক অভিনেত্রী ও প্রাপ্তবয়স্ক মডেল। কর্মজীবনে তিনি প্রায় ২৯০টি পর্নোগ্রাফিক চলচ্চিত্রে অভিনয় করেছেন এবং ২০১৫ ও ২০১৭ সালে দুইবার এভিএন পুরস্কার অর্জন করেছেন।

## প্রাথমিক জীবন
এমস কানাডার নোভা স্কশার অ্যান্টিগোনিশে জন্মগ্রহণ করেন। তিনি তার কৈশোর যুক্তরাষ্ট্রের কলরাডো অঙ্গরাজ্যের কলোরাডো স্প্রিংস শহরে অতিবাহিত করেছেন। পর্নোগ্রাফিতে যোগদানের পূর্বে তিনি একজন আয়া ও ঘোড়ার বিশেষ প্রশিক্ষক হিসেবে কাজ করতেন।

## কর্মজীবন
২০১৩ সালে, এমসের কর্মজীবন এভিল অ্যাঞ্জেল, ডার্ক এক্স, গার্লফ্রেন্ডস ফিল্মস, নিউ সেনস্যাশন, ব্রাজ্জারস, সুইটহার্ট ভিডিওর মতো বিভিন্ন বড়ো কোম্পানির সাথে শুরু হয়। তার উল্লেখ্য কিছু কর্ম; যেমন:- *সেফ ল্যান্ডিং*, *৮ওয়েল ওভারলোড*, *ডন্ট টেল হাব্বি*, *১০ মিস্সিংস*, *স্প্যানডেক্স লোডস*, *ডার্টি টক*, *বিগ য়েট ব্রেস্টস*, *ন্যাচারালি ডেলিকিউস*, * ফ্লেশ হান্টার*, *র ট্যালেন্ট ৩* এবং *টিট্টি অ্যাটাক ৮*।

## ব্যক্তিগত জীবন
২০১৩ সালে যৌনবোয় পরিচালক তথা এভিল অ্যাঞ্জেল স্টুডিওর প্রযোজক কেভিন মুরকে তিনি দাম্পত্য সঙ্গী হিসেবে গ্রহণ করেন।

## মৃত্যু
২০১৭ সালের ৫ ডিসেম্বর, ২৩ বছর বয়সে ক্যালিফোর্নিয়ার ক্যামারিলোতে এমসের নিজ বাড়িতে তাকে মৃত অবস্থায় উদ্ধার করা হয়। ভেন্চুরা কাউন্টি মেডিকেল পরীক্ষক দপ্তর কর্তৃক তার মৃত্যুকে আত্মহত্যা ঘোষণা করা হয়। এমস পরপর কিছু টুইট করেন ও তার পরই আত্মহত্যা করেন; টুইটে তিনি একজন এমন পুরুষের সাথে অভিনয় করতে অস্বীকার করে যে পূর্বে এক সমকামীর ভূমিকায় অভিনয় করেছিল। সমালোচকগণ তার এই সিদ্ধান্তকে সমকামভীতি হিসেবে বিবেচনা করেন। তার টুইটের প্রতিক্রিয়া সমূহকে, তার মৃত্যুর পর রিপোর্টে "সাইবারগুন্ডামি" হিসাবে বর্ণনা করা হয়। তার ঘনিষ্ঠরা বলেছেন তিনি বিষণ্ণতায় ভুগছিলেন

## তথ্যসূত্র

## বহিঃসংযোগ

* 
* 

বিষয়শ্রেণী:১৯৯৪-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:নোভা স্কটিয়ার অভিনেত্রী
বিষয়শ্রেণী:মার্কিন যুক্তরাষ্ট্রে কানাডীয় প্রবাসী অভিনেত্রী
বিষয়শ্রেণী:অ্যান্টিগনিশ, নোভা স্কটিয়ার ব্যক্তি
বিষয়শ্রেণী:কলোরাডো স্প্রিংস, কলোরাডোর ব্যক্তি
বিষয়শ্রেণী:ক্যালিফোর্নিয়ায় ফাঁসিতে ঝুলে আত্মহত্যা
বিষয়শ্রেণী:সাইবারগুন্ডামির শিকার
বিষয়শ্রেণী:উভকামী পর্নোগ্রাফি চলচ্চিত্র অভিনেত্রী
বিষয়শ্রেণী:দ্বিপ্রান্তিক ব্যাধিতে আক্রান্ত ব্যক্তি
বিষয়শ্রেণী:কানাডীয় পর্নোগ্রাফিক চলচ্চিত্র অভিনেত্রী
বিষয়শ্রেণী:কানাডীয় নারী প্রাপ্তবয়স্ক মডেল
বিষয়শ্রেণী:কানাডার এলজিবিটিকিউ বিনোদনশিল্পী
বিষয়শ্রেণী:মার্কিন এলজিবিটিকিউ বিনোদন শিল্পী
বিষয়শ্রেণী:২০১৭-এ আত্মহত্যা
বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:এলজিবিটিকিউ প্রাপ্তবয়স্ক মডেল
বিষয়শ্রেণী:কলোরাডোর এলজিবিটিকিউ ব্যক্তি
বিষয়শ্রেণী:২১শ শতাব্দীর কানাডীয় অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:সাইবার বুলিংয়ের শিকার
বিষয়শ্রেণী:অন্টারিওর অভিনেত্রী
বিষয়শ্রেণী:মার্কিন এলজিবিটিকিউ মডেল
বিষয়শ্রেণী:২১শ শতাব্দীর কানাডীয় এলজিবিটিকিউ ব্যক্তি
বিষয়শ্রেণী:২১শ শতাব্দীর আফ্রিকান-মার্কিন অভিনেত্রী
বিষয়শ্রেণী:মার্কিন উভকামী অভিনেত্রী
বিষয়শ্রেণী:উভকামী নারী মডেল
বিষয়শ্রেণী:আত্মহননকারী নারী
লামা পৌরসভা

**লামা পৌরসভা ** বাংলাদেশের বান্দরবান জেলার অন্তর্গত একটি পৌরসভা।

## আয়তন
লামা পৌরসভার আয়তন ১৩.৮৭ বর্গ কিলোমিটার।

## জনসংখ্যা
২০২২ সালের পরিসংখ্যান অনুযায়ী লামা পৌরসভার লোকসংখ্যা ২২,৬৫৩ জন। এর মধ্যে ১৭,৭৩৯জন মুসলিম, ৩,০৭৮জন বৌদ্ধ, ১,৬১৫জন হিন্দু, ২০২জন খ্রিস্টান ও ১৯জন অন্যান্য ধর্মের অনুসারী।

নৃতাত্ত্বিকভাবে ১৯,৭১৫জন বাঙালি, ২,৬৩৮জন‌ মারমা, ১৫১জন ম্রো, ৭৪জন ত্রিপুরা ও ৭৫জন অন্যান্য।

## অবস্থান ও সীমানা
লামা উপজেলার দক্ষিণাংশে লামা পৌরসভার অবস্থান। বান্দরবান জেলা সদর থেকে এ পৌরসভার দূরত্ব প্রায় ৯২ কিলোমিটার। এর পশ্চিমে ফাঁসিয়াখালী ইউনিয়ন, দক্ষিণ-পূর্বে রূপসীপাড়া ইউনিয়ন, উত্তর-পূর্বে লামা সদর ইউনিয়ন এবং উত্তরে কক্সবাজার জেলার চকরিয়া উপজেলার বমু বিলছড়ি ইউনিয়ন অবস্থিত।

## ইতিহাস
গণপ্রজাতন্ত্রী বাংলাদেশ সরকার ২০০১ সালের ১৭ মে একটি প্রজ্ঞাপনের মাধ্যমে লামা উপজেলার লামা সদর ইউনিয়নের আংশিক নিয়ে লামা পৌরসভা গঠন করে। জনগণের সার্বিক সহযোগিতায় ২০১৬ সালে এ পৌরসভাকে *গ* শ্রেণী থেকে *খ* শ্রেণীতে উন্নীত করা হয়।

## প্রশাসনিক এলাকা
লামা পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম লামা থানার আওতাধীন। এটি জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।

ওয়ার্ডভিত্তিক এ পৌরসভার এলাকাসমূহ নিচে উল্লেখ করা হল:

## শিক্ষা ব্যবস্থা
২০১১ সালের আদমশুমারি অনুযায়ী লামা পৌরসভার সাক্ষরতার হার ৫০.৩%। এ পৌরসভায় ১টি ডিগ্রী কলেজ, ১টি ফাজিল মাদ্রাসা, ৩টি মাধ্যমিক বিদ্যালয়, ১টি দাখিল মাদ্রাসা ও ১৪টি প্রাথমিক বিদ্যালয় রয়েছে।

### শিক্ষা প্রতিষ্ঠান
;কলেজ
* সরকারি মাতামুহুরী কলেজ

;মাদ্রাসা
* লামা ইসলামিয়া ফাজিল (ডিগ্রী) মাদ্রাসা
* লাইনঝিরি মোহাম্মদিয়া ইসলামিয়া দাখিল মাদ্রাসা

;মাধ্যমিক বিদ্যালয়
* লামা আদর্শ বালিকা উচ্চ বিদ্যালয়
* লামা মুখ উচ্চ বিদ্যালয়
* লামা সরকারি উচ্চ বিদ্যালয়

; প্রাথমিক বিদ্যালয়
* কলিঙ্গ বিল সরকারি প্রাথমিক বিদ্যালয়
* চাম্পাতলী সরকারি প্রাথমিক বিদ্যালয়
* চেয়ারম্যান পাড়া সরকারি প্রাথমিক বিদ্যালয়
* ছাগলখাইয়া সরকারি প্রাথমিক বিদ্যালয়
* টি টি এন্ড ডি সি সরকারি প্রাথমিক বিদ্যালয়
* নুনার বিল মডেল সরকারি প্রাথমিক বিদ্যালয়
* মধুঝিরি সরকারি প্রাথমিক বিদ্যালয়
* মেরাখোলা সরকারি প্রাথমিক বিদ্যালয়
* রাজবাড়ী সরকারি প্রাথমিক বিদ্যালয়
* লাইনঝিরি সরকারি প্রাথমিক বিদ্যালয়
* লামা আদর্শ সরকারি প্রাথমিক বিদ্যালয়
* লামা মুখ সরকারি প্রাথমিক বিদ্যালয়
* শীলের তুয়া মার্মা পাড়া সরকারি প্রাথমিক বিদ্যালয়
* সাবেক বিলছড়ি সরকারি প্রাথমিক বিদ্যালয়

## যোগাযোগ ব্যবস্থা
লামা পৌরসভায় যোগাযোগের প্রধান ২টি সড়ক কক্সবাজার-লামা সড়ক ও চকরিয়া-লামা সড়ক। প্রধান যোগাযোগ মাধ্যম পূর্বাণী চেয়ারকোচ এবং জীপগাড়ি।

## খাল ও নদী
লামা পৌরসভাকে ঘিরে প্রবাহিত হচ্ছে মাতামুহুরী নদী।

## হাট-বাজার
লামা পৌরসভার প্রধান ৩টি হাট-বাজার হল লামা সদর বাজার, লামা মুখ বাজার এবং লাইনঝিরি বাজার।

## দর্শনীয় স্থান
* মহামুনি বৌদ্ধ বিহার
* মিরিঞ্জা পর্যটন কেন্দ্র
* লামা মাতামুহুরী সেতু
*বীর বাহাদুর কানন

## জনপ্রতিনিধি
* বর্তমান মেয়র (প্রশাসক): মোঃ মঈন উদ্দিন 

## আরও দেখুন
* লামা উপজেলা
* লামা থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:বান্দরবান জেলার পৌরসভা
বিষয়শ্রেণী:লামা উপজেলা